پرزیدنت رجب طیب اردوغان، ۱۵ جولای‌دا چئوریلیش جهدین‌ده استخبارات ضعیف‌لیگی اولدوغونو، میلی کشفیات استخبارات (میت) مستشاری یا دا باش قرارگاه صدرینین استعفالارینین سؤزقونوسو اولمادیغینی بیلدیردی.
اردوغان، فرانس ۲۴ تلویزیونونا وئردیی موصاحیبه‌ده، دؤولت تشکیلاتلارینی ۴۰ ایلدیر یئرلشن سرطاندان تمیزله‌یه‌جکلرینی ایفاده ائتدی.
پرزیدنت، میت مستشاری حاکان فیدان ایله گؤروشمه‌سین‌ده استعفا قونوسونون گون‌ده‌مه گلمدیینی ایفاده ائتدی.
"دره کئچرکن آت دییشدیریلمز" دئیه‌ن اردوغان، هم باش قرارگاه باشقانین‌دان هم ده میت مستئشاریندان وظیفه‌لرینه داوام ائتمه‌لرینی ایستدیینی بیلدیردی.
"اما بیر استخبارات ضعیف‌لیگی واردیر" دئیه‌ن اردوغان، میت مستشاری و باش قرارگاه باش‌چی‌سی ایله ایلگیلی وضعیتی باشباخان بینعلی ییلدیریم ایله گؤروشه‌جیینی ایفاده ائتدی.
پرزیدنت، فرانسا، بلژیک، آمریکا و آلمانیاداکی ترور سالدیریلارین‌دا دا استخبارات ضعیف‌لیگی اولدوغونو، حتی بلژیک‌ده تورکیه‌نین وئردیی استخباراتین دقته آلینمادیغینی خاطیرلاداراق، بورالاردا استخبارات باشقانلارینا قارشی بیر استعفا طلبینین سوزقونوسو اولمادیغینی قید ائتدی.
گؤره‌ودن آلمالارلا ایلگیلی اولاراق دا اردوغان، رقمین نئچه‌ اولاجاغینی بیلمدیینی، فئتؤنون ۴۰ ایلدیر دؤولت تشکیلاتلارینی اله کئچیرمه‌یه چالیشدیغینی وورغولادی، بو ترور تشکیلاتینی متاستاز یاپمیش سرطانا بنزتدی.
اردوغان، باش قرارگاه باشقانی ژنرال حولوصی آکارین گیروو آلان‌لاردان بیرینین، آکارا "سیزی قناعت اؤندریمیز فتح‌الله گولن ایله گؤروش‌دورک" تکلیفی اولدوغونو قید ائتدی.
